ye vai te víśve devā́ etā́ṃ dvitī́yāṃ cítimápaśyanye tá eténa rásenopā́yaṃstá ete tā́nevaìtadúpadadhāti tā́ etāḥ sárvāḥ prajāstā́ retaḥsícorvélayópadadhātīme vaí retaḥsicā́vanáyostátprajā́ dadhāti tásmādanáyoḥ prajā́ḥ sarváta úpadadhāti sarvátastátprajā́ dadhāti tásmātsarvátaḥ prajā díśyā anū́padadhāti dikṣu tátprajā́ dadhāti tásmātsárvāsu dikṣú prajā́ḥ